Lesbiához (Kérded, hány ölelésed…)
Kérded, hány ölelésed kéne nékem 
ahhoz, Lesbia, hogy szivem betelljék? 
Kérdjed, hány a homokszem a kiégett 
pálmás Libya messze sívatagján,
hol bús nap tüzesíti ős királyok
sírját, s templomok ódon kőpárkányát, 
kérdjed, hány lesi csillag titkos éjen 
emberek gyönyörét, s dugott szerelmét:
annyi kéne szegény Catullus őrült 
szívének ölelésed, hogy betelljék; 
annyi, hogy se kiváncsi ész ne tudja 
számon tartani azt, se rontó, rossz nyelv.
Versek